cyanic-selkie/wikianc huggingface dataset:
Bangladesa
Geographia
In media Cancri tropici via, Bangladeshae clima tropicale est, cum hieme suavi ex Octobri mense usque ad Martium, et cum umida et calida aestate e Martio usque ad Iunium et cum calido, umido et pluvioso hippalo ex Iunio usque ad Octobrem. Naturales clades velut diluvia, tropici typhones aut venti alterni anniversarie afficiunt, cum suis consequentiis in desilvatione, terrae corruptione et erosione.
Dacca (Bengalice ঢাকা) civitatis caput et maxima urbs est. Aliae praecipuae urbes Deltagangopolis, Raeshahium et Chulna (Bengalice চট্টগ্রাম, রাজশাহী et খুলনা, respective) sunt. Emporii Coxensi (Bengalice কক্স বাজার) litus balneare, Deltagangopolis Meridie, naturale litus balneare longissimum in mundo est, 120 chiliometra longum.
Caliga
Secundum Hofmanni Lexicon Universale caliga est:
Bangladesa
Agricultura et industria
Natio magna gasii naturalis suppletoria et carbonis et petrolei limitata habet. Industria exigua est, quamquam multam vim operariam parvo pretio possidet, sed aliarum nationum, velut Indonesiae, industralizationi non fructa est. Numerosa navigabilia flumina sunt, quibus paulum utuntur quia practice necessaria portuaria fluviali structura carent.
Demographia
Exceptis minoribus nationibus velut Singapura et Monoeco, Bangladesha natio cum maxima spissitudine incolaria in mundo. Natio, cum 912 hominum pro chiliometro quadrato, saepenumero Iavae insulae Indonesicae collata est.
Bangladesha propemodum homogenea natio ethnico conspectu est, cum 98% incolarum Bengaliensium. Plerique incolae Bengalice loquuntur. 2% reliquorum Musulmanum haud Bengaliense ex aliis Indiae regionibus velut e Bihare est et Urduvice loquitur. Parvus tribuum circulorum numerus Deltagangeticorum collium fragmenta, nationis Austroriente, colit.
Plerique Bangladeshae incolae (fere 83%) Musulmani sunt, sed Hinduistae ponderis allophylum (16%) constituunt. Quoque parvi Buddhistarum, Christianorum et Animistarum numeri sunt.Allophylorum multi insectationem propter suam ethniam aut suam religionem patiuntur.
Natio magnam superfluentis populi frequentiam patitur. Anno 1992 gubernatio limitationem prolis promovere coepit, sed cum paulo successus. Multi homines possessiones non habent aut coaguntur ut paludum regiones cum morborum periculo colant.
In conatu ut morborum, velut cholerae aut dysenteriae, propagatio contineatur, nonnullae internationales societates aquae puteorum constructiones totam per nationem foverunt. Post ullos generalis programmatis implementationis annos, amplius quarta incolarum pars arsenicae intoxicationis symptomata habebat. Magnae naturalis arsenici quantitates in aqua non consideratae erant. Arsenicum continentis aquae effectus adhuc sunt problema civitatis incolis.
Cultura
Velut longae regionis historiae reflexus, Bangladesha culturam et antiqua et nova elementa continentem habet. Lingua Bengala opulentum litterarium patrimonium possidet, non solum Bangladeshae sed etiam Indicae civitatis Bengalae Occidentalis partem faciens. Primus litterarius textus Bengalice Dzaryapada (চর্যাপদ) est. Bengalienses Mediaevales, crebro, aut religiosae aut adaptationes ex aliis linguis (v.g., Alaolus Bengalice আলাওল) sunt. Bengalienses litterae suam plenam expressionem saeculo undevicensimo cum poetis velut Rabindranatho Thakure et Cazio Nazrul Islam (Bengalice রবীন্দ্রনাথ ঠাকুর et কাজী নজরুল ইসলাম proprie), maximis iconibus, consecutae sunt. Bangladesha quoque diutinam traditionem in litteris populo gratis, verbi gratia Maemansingha Gitica, Thacurmar Dzhuli (Bengalice মৈমনসিংহ গীতিকা et ঠাকুরমার ঝুলি proprie) et fabulae ad Gopalum Bhar relatae (Bengalice গোপাল ভাঁড়).
Faye Dunaway
Dorothea Faye Dunaway (nata die 14 Ianuarii 1941 in Bascom, Florida) est actrix nunc etiam moderatrix cinematographica, pellicularum factrix et mystoriarum pro pelliculis scriptrix Americana.
Bangladesa
Cultura
Musica Bangladeshae traditio in littera (Baniprodhan) fundatur cum minimo instrumentalis comitatus. Baulorum sive mysticorum fidicinum (Bengalice বাউল) unum Bengaliensis genticae musicae patrimonium est et multae aliae traditiones ex una regione ad aliam variantes sunt. Gombhira, Bhatialius, Bhavaeya (Bengalice গম্ভীরা, ভাটিয়ালী et ভাওয়াইয়া) aliquos musicos modos notissimos sunt. Bengaliensis gentica musica crebro ectarae (Bengalice একতারা) comitatum fert quae instrumentum cum una chorda est. Alia instrumenta dotara, dholum, tibia, et tabla sunt. Praeterea, Bangladesha activum patrimonium in Indiae Septemtrionalis musica classica habet. Eodem modo, Bangladeshae saltationum modi e popularibus traditionibus, praesertim e tribuariis circulis, expromuntur, non minus quam ex ampla Indicae saltationis traditione.
Bangladesha circa octoginta pellicularum anniversarie producit. Principales Indicae pelliculae etiam plane populares sunt. Circa 200 ephemeridum typis eduntur, iuxta cum amplius 1800 chronographicorum. Verumtamen, regularis lectio parva est, iuste minus quam 15% incolarum. Bangladeshae incolae radiophonicorum localium nationaliumque programmatum varietatem e Bangladesh Betar (Bengalice বাংলাদেশ বেতার) auscultant, quoque et iunioris generationis favor quattuor privati tramites frequentiae modulationis radiophonici (Radio Foorti, ABC Radio, Radio Today et Radio Amar) rapide praecipuis in urbibus crescit. Quoque, Bengalophonae diaconiae e BBC et Voce Americae (Anglice Voice of America). Primus televisificus trames Televisio Bangladeshae (Bengalice বাংলাদেশ টেলিভিশন) est quem gubernatio moderatur, sed ultimis annis, private recti tramites aliquantum evolverunt.
Bangladeshae culinaria traditio arctas conexiones Indiae et Orienti Medio manet, non minus quam coquina proprias et unas notas quoque habet. Oryza et condimentum Indicum traditionaliter dilecta sunt. Bangladesha peculiaria bellaria e lacteis productis efficit, inter quae rasgulla, dzamdzamum et calodzamum (Bengalice: রসগোল্লা, et চম চম, respective) et calodzamum excellunt.
Sarium (Bengalice শাড়ি) longe amplie indutissima vestis a feminis est. Dacca specialiter celebris propter saria producta e concinnaticia Dzamdanica (Bengalice জামদানি) mossulina est. Bracae camisiae (Bengalice সালোয়ার-কামিজ) populo gratissimae sunt et in urbanis zonis aliquae feminae Occidentalem vestem induunt. Inter viros, Occidentalis vestis amplissimae adoptionis est. Viri etiam paiamae et curtae combinationem, pluries e religiosis occasionibus, et lungium (Bengalice লুঙ্গি), gunnae genus, induunt.
Duo Eida (Arabice: عيد et ঈদুল), Eidulfitrum et Festum Sacrificii (Arabice: عيد الفطر et عيد الأضحى, Bengalice: ঈদুল ফিত্‌র et ঈদুল আজহা, respective) sunt praecipua festa in Calendario Islamico. Eidulfitri pridianus dies Lunae nominatur, crebro cum pyrobolis chartaceis celebratus. Alia Festa Islamica quoque observantur. Principalia Hinduistica festa Pudzae sive cultus Durgae, Calicae et Sarasvatiae sunt. Vaesacha (Bengalice বুদ্ধ পূর্ণিমা), Gautamae Buddhae natalem designans, e Buddhisticis festis maximi ponderis unum dum Christi Natalis (Bengalice: বড়দিন 'magna dies') a parvo Christianorum numero celebratur. Principallimum saeculare festum Annus Novus Bengaliensis (Bengalice পহেলা বৈশাখ) est, Calendarii Bengaliensis principium. Alia festa Nova Oryza, Festum Poushi (Bengalice নবান্ন et পৌষ, respective) sunt iuxta cum nationalium dierum observantia, velut Die Linguae (Bengalice ভাষা আন্দোলন).
Ludi athletici
Dum cabaddium civitatis Bangladeshae ludus, pediludium, et criccetius populo gratissimi sunt, criccetius est popularissimus, quem pediludium arcte sequitur. Turma Nationalis Criccetia Bangladeshae (Bengalice বাংলাদেশ ক্রিকেট দল) Cantharum Mundanum Concilii Criccetii Internationalis Qualificantem anno 1997 contra Keniam consecuta est qui facultatem ei dedit ut anni Cantharum Mundanum Criccetium participaret. In suo primo Cantharo Mundano, Bangladesha Pakistaniam et Scotiam primo actu vicerunt. Anno 2000, Turmae Criccetiae Bangladeshae criccetii probae (Anglice test cricket) status concessus est quod ei permisit ut cum aliis probae nationibus luderet. Aliquando Bangladesha Australiam, Novam Zelandiam, Taprobanen, et Pacistaniam vicit; maximi ponderis fuit cum Bangladesha Turmam Criccetiam Indicam et Turmam Criccetiam Africae Australis anni 2007 Cantharo Mundano Criccetii vicit. Quoque Antillas anni 2007 Cantharo Mundano Concilii Criccetii Internationalis vicit. Alii ludi athletici populares alsulegia pratensis, teniludium, ludus pilae pennatae, manufollium, ludus follis transvolantis, scacci, ludi carromici et cabaddium, nationalis ludus athleticus Bangladeshae, sunt. Societas Moderatoria Ludorum Athleticorum Bangladeshae 29 dissimiles athleticas foederationes dirigit.
Marcus Paolini
Marcus Paolini (Belluni die 5 Martii 1956 natus) est scriptor etiam fabularum scaenicarum, histrio et moderator theatralis Italicus.
Damrong (princeps Siamensis)
Damrong Rajanubhab (ดำรงราชานุภาพ; nomine primordiali Disuankuman ดิศวรกุมาร; natus die 21 Iunii 1862; mortuus die 1 Decembris 1943) fuit princeps Siamensis, filius regis Mongkut ex uxore minore chao chom Chum. Linguam Anglicam magistro F. G. Patterson didicit. Devawongse fuit minister educationis et postea minister rerum internarum regni Siamensis. Fuit etiam rerum gestarum populi Thai et regni Siamensis scriptor.
Effectus spectatorius
Effectus spectatorius est res psycho-socialis, quae ad talia refertur eventa, in quibus nemo ex spectatoribus qui adsunt victimae auxilium fert. Quo plures numero spectatores, eo minus veri simile est aliquem ex spectatoribus ad auxlium venturum esse.
Lorem ipsum
Lorem ipsum, aut modo lipsum, est paragraphum nugarum quod adhibetur ad vultum litterarum typographiae monstrandum, ratione qua lectores, si paragraphum est intelligibile, animos studebunt ut legant, nec faciem litterarum inspiciant. Primo vultu, videtur Latine scriptum esse, at certe dubie omnino est nugatorium.
Forma solita
Sunt multae formae huius textús sed saepissime sic scribitur: "Lorem ipsum dolor sit amet, consectetur adipisicing elit, sed do eiusmod tempor incididunt ut labore et dolore magna aliqua. Ut enim ad minim veniam, quis nostrud exercitation ullamco laboris nisi ut aliquip ex ea commodo consequat. Duis aute irure dolor in reprehenderit in voluptate velit esse cillum dolore eu fugiat nulla pariatur. Excepteur sint occaecat cupidatat non proident, sunt in culpa qui officia deserunt mollit anim id est laborum."
Mutatum est per tempus, ut litteras quae non solent inesse in orthographia Romana etiam monstrentur: j, k, w, et z.
Ioannes Casimir-Perier
Ioannes Casimir-Périer, vulgo praenominibus plenis Jean Paul Pierre Casimir Casimir-Périer (Lutetiae natus die 8 Novembris 1847; ibidem mortuus die 11 Martii 1907) fuit politicus.
E familia argentariorum virorumque publicorum ortus, filius Augusti Casimir-Perier, alumnus fuit lycei Condorcet et universitatis Parisiensis. A secretis iuxta patrem laboravit (qui minister a rebus internis operam dabat primo ministro Adolpho Thiers). In bello Franco-Prussico militavit. Ipse mox legatus est apud conventum nationalem Francicum ab anno 1876. Praeses consilii a die 3 Decembris 1893 usque ad diem 30 Maii 1894 ac praeses rei publicae Francicae ab 27 Iunii 1894 ad 16 Ianuarii 1895 meruit.
Viviana Leigh
Viviana Leigh (nata Viviana Maria Hartley die 5 Novembris 1913 in Darjeeling Indiae; Londinii propter phthisim mortua die 7 Iulii 1967), alumna Regalis Academiae Artis Scaenicae, fuit actrix Anglica, quae partes Scarlett O'Hara in pellicula Gone with the Wind egit, et Laurentii Olivier uxor.
Petrus Finch
Petrus Finch, vulgo plenius Frederick George Peter Ingle Finch (Londinii die 28 Septembris 1916 natus; Angelopoli, CFA die 14 Ianuarii 1977 mortuus), in Francia, India et Australia educatus, fuit histrio cinematographicus.
Svasti (princeps Siamensis)
Svasti (สวัสดิ; natus die 22 Decembris 1865; mortuus die 10 Decembris 1935) fuit princeps Siamensis, filius minimus natu regis Mongkut ex uxore minore chao chom Piam, frater etiam trium uxorum regis Chulalongkorn. Svasti primus ille totius gentis Thai universitatem Oxoniensem frequentavit: ibi rebus iuridicis apud Collegium de Balliolo studuit. Fuit pater reginae Rambhai Barni et proavus familiae Svastivatana.
Balneum ad Ripulas
Balneum seu Balneum ad Ripulas (alia nomina: Balneum Ripolis, Ripulae ; olim Quartus ab Urbe Lapis (Florentia) , Ad Quartum Lapidem ab Florentia, Plebs Sancti Petri ad Quartum , Plebs Sancti Petri Ripulis ) (Italiane: Bagno a Ripoli) est oppidum Italiae ac municipium, circiter 25 790 incolarum, in Regione Tuscia ac in Urbe metropolitana Florentina situm. Incolae Balnses vel Ripulenses appellantur.
Praeclari cives
Balnei Ripolis olim vixerunt aut nati sunt et hodie vivunt multi praeclari homines, inter quos:
Syracusae (Novum Eboracum)
Syracusae sunt urbs Americana incolarum circiter 140 000 (anno 2006) civitatis Novi Eboraci, ubi sunt multae officinae, exempli gratia, chemicae aut mechanicae.
Alexander Millerand
Alexander (vulgo Alexandre) Millerand (Lutetiae natus die 10 Februarii 1859; Versaliis mortuus die 17 Aprilis 1943) fuit vir publicus Francicus ac praeses consilii a die 20 Ianuarii 1920 usque ad diem 24 Septembris eiusdem anni, cum praeses rei publicae et coprinceps Andorrae creatus est. Die 11 Iunii 1924 se a munere removere debuit.
Pepsi
Pepsi est potio bullescens gregis Colarum, quae sumptibus societatis PepsiCo exhibetur et in commercium inducitur.
Creata excultaque est anno 1898, et nomine Brad's Drink venalis facta. Die 16 Iunii 1903, novum nomen Pepsi-Cola accepit, quod denique in Pepsi anno 1961 mutatum est.
Aulus Ducenius Geminus
Aulus Ducenius Geminus (nescimus, quando natus quandove mortuus sit) senator Romanus primo saeculo post Christum natum fuit.
Legumen
Legumen est herbarum, holerum familia, quarum plantae semina sua in siliquis (saepe dehiscentibus) edunt.
Nomina leguminum, lingua Latina, solent esse singularia tantum, vel potius nomina innumerabilia, eodem pacto ac nomina frumentorum. Sed nonnumquam haec regula violatur: compluries apud Ovidium.
Species antiquis notae
Ex leguminibus qui ad esum colluntur, maior pars familiae Fabacearum et subfamiliae faboidearum pertinet. Sequuntur faboidearum genera in quibus sint plus una specie apud antiquos adhibita.
Genus: Vicia
thumb|Fabae gramina in siliqua
Genus: Vigna
thumb|Phaseoli Africani grana
Species nostrae aetatis
Inter species leguminosas iam non numeratas in usu frequenti hodie sunt:
Acanthaceae
Acanthaceae sunt familia angiospermarum dicotyledonarum quae paene 250 genera et circa 2500 species comprehendit.
Plurimae sunt herbae, frutices, vel lianae circumplicantes tropicae; aliquae sunt epiphyta. Perpaucae in regionibus temperatis habitant. Quattuor praecipui distributionis loci sunt Indonesia et Malaesia, Africa, Brasilia, et Mesoamerica. Membra familiae in paene omni habitatione inveniuntur, praecipue in silvis confertis aut apertis, in scrublands (Anglice), in agris et vallibus humidis, in litoribus et aliis regionibus marinis, et in paludibus ut pars silvarum rhizophoracearum.
Genera selecta
Sunt 246 genera accepta, secundum Germplasm Resources Information Network (GRIN).
Sensus (biologia)
thumb|Die fünf Sinne ('Quinque sensus'), pictura a [[Ioannes Makart|Ioanne Makart circa annum 1879 facta.]] Sensus est facultas systematis sensorium vel membrum corporis, quo mundus exterior interiorve percipi potest. Homini sunt quinque sensus:
Tempus
Perceptiones temporum philosophia et psychologia et neuroscientia spectant. Temporis perceptio sensus est species minus clara et aliis internis fontibus cerebri comprehensio temporis.
Sensus efficiendi
Animadversio per se ipsa initiandi et efficiendi voluntate libera. Detrimentum, ut in schizophrenia, huius sensus torporem efficere potest.
Familiaritas
Familiaritas est functio memoriae durae.
Notae
Sentido
Uranometria
Uranometria est atlas et catalogus stellarum a Ioanne Bayero Rhainano Augustae Vindelicorum anno 1603 divulgatus. Uranometria prima omnium atlantum astronomicorum caelos et borealem et australem depingit. Bayerus in hoc libro novam designationem astrorum evolvit, nobis nomine "Bayeri character" seu "littera" cognitam; in tabulis enim et catalogis huius atlantis, astra litteris Graecis secundum constellationes indicantur. Enumerationem stellarum characteribus Bayeri agnitarum hic habes. Catalogo Bayeri auctarium proximum et praecipuum fuit Historia coelestis Britannica Ioannis Flamsteedii, anno 1725 divulgata.
Georgius Pompidou
Georgius Pompidou (natus ad Montboudif in praefectura Montis Celtorum die 5 Iulii 1911; Lutetiae mortuus die 2 Aprilis 1974) fuit vir publicus Francicus.
De vita
Eruditus est Tolosae apud Lyceum Petri Fermatii et Lutetiae apud Lyceum Ludovici Magni, contubernalibus hic Leopoldo Sédar Senghor et Amato Césaire. Alumnus fuit Scholae Normalis Superioris et Scholae Liberae Scientiarum Politicarum Lutetiae in urbe. Primus minister ab 1962 ad 1968, praeses rei publicae et coprinceps Andorrae a die 21 Iunii 1969 usque ad mortem meruit.
Mortem obiit morbo Waldenstromiano affectus. Sepulcrum ipsius uxorisque Claudiae in coemeterio oppidi Ursvillaris stat, ubi villam rusticam possidebat.
Quirites
Quirites (origo verbi incerta) primo designatio antiquissimorum incolarum Romae Ramnibus Latinis et Titiibus Sabinis ortorum, tunc totius populi Romani (populus Romanus Quiritium sive populus Romanus Quirites) fuit. Verbum Quirites ad patriam spectat Romani vero ad exteros. Quirites sunt quieti animi cives, qui non sunt milites.
Jack Palance
Jack Palance (natus familia oriunda e Ucraina Wolodymyr Iwanowitsch Palagnjuk, Ucrainice Володимир Палагнюк die 18 Februarii 1919 in Lattimer Mines, Pennsilvania; mortuus est die 10 Novembris 2006 in Montecito, California), fuit illustris histrio Americanus.
Paripatra (princeps Siamensis)
Paripatra Sukhumbandhu (บริพัตรสุขุมพันธุ์; natus die 29 Iunii 1881; mortuus die 18 Ianuarii 1944) fuit princeps Siamensis, filius regis Chulalongkorn e principissa Sukhumala. In Germania rebus militaribus studuit apud Academiam Bellicam Prussianam. Fuit dux exercituum duxque classis Siamensis; fuit minister bellorum, minister rerum internarum, consiliarius privatus regum Vajiravudh et Prajadiphok. Hic a regno absente anno 1931 Paripatram titulo regentis ornavit, qui autem, vectigalibus eodem anno valde diminuentibus, rationem exercitus et classis revocavit. Igitur minister bellorum Bavoravej a munere se retiravit. Anno insequente, novis rebus motis, Paripatra in exsilio missus est.
Filias et filios nonnullos genuit inter quos Chumbhotbongse Paripatra.
Res publica Cracoviensis
Res publica Cracoviensis (Polonice Rzeczpospolita Krakowska) aut  Libera urbs Cracovia ( Polonice Wolne Miasto Kraków) est antiqua civitas ex urbe Cracovia pagisque subditis anno 1815 a Convento Vindobonae constituta et quae finem habuit die 16 Novembris 1846, quo die cum Imperio Austriaco contributa est.
Ioannes Della Casa
Ioannes Della Casa (natus die 28 Iunii 1503 in Burgi Sancti Laurentii apud Florentiam - mortuus est die 14 Novembris 1556 in Monte Politiano) fuit archiepiscopus et scriptor Italicus aevo Renascentiae. Praeclarum opus eius est liber de urbanitate Il Galateo. Latine De officiis inter potentiores et tenuiores amicos scripsit et postea in sermonem Italianum vertit.
Ioannes Matejko
Ioannes Aloysius Matejko, pol. Jan Alojzy Matejko (natus die 28 Iulii aut 24 Iunii 1838 Cracoviae, Res Publica Cracoviensis- ibidem obiit 1 Novembris 1893 cum Cracovia ad Imperium Austro-Hungaricum pertinebat) fuit pictor Polonicus praecipue rerum gestarum imaginum.
Sunset Boulevard
Sunset Boulevard est clara pellicula a Gulielmo Wilder anno 1950 docta et edita. Homines docti Americani Pellicularum Instituti hanc pelliculam inter Centum celeberrimas enumerant. Inter histriones sunt:
Anno 1993 doctus est ludus musicalis ex hac pellicula conversus, compositore Andrea Lloyd Webber.
Three Days of the Condor
Three Days of the Condor (Tres dies Condor [vulturis]) est pellicula generis criminalis a moderatore Sydney Pollack secundum Iacobi Grady mythistoriam Six Days of the Condor anno 1975 ducta, in qua hi histriones agunt:
Nuntius (discretiva)
Nuntius:
Ioannes Thompson Hoffman
Ioannes Thompson Hoffman (natus in Ossining, Novum Eboracum die 10 Ianuarii 1828; Aquis Mattiacis, Germania mortuus die 24 Martii 1888), causidicus, fuit politicorum peritus  Americanus factionis Democraticae, qui inter alia ab anno 1869 usque ad annum 1872  Novi Eboraci gubernator fuit.
Duck Soup
Duck Soup (scilicet Latine Anatis sorbitio) est quinta pellicula a Fratrum Marx creata et anno 1933 edita. Homines docti Americani Pellicularum Instituti hanc pelliculam inter Centum celeberrimas enumerant. Inter histriones sunt:
Ioannes Adams Dix
Ioannes Adams Dix (natus in Boscawen, Nova Hantonia die 24 Iulii 1798; Urbe Novo Eboraco mortuus die 21 Aprilis 1879) fuit generalis inter Bellum Civile Americanum et politicorum peritus Americanus factionis Republicanae, qui inter alia ab anno 1873 usque ad insequentem annum Novi Eboraci gubernator legatusque in senatu et aerarii minister fuit. Etiam nepos eius Ioannes Alden Dix Novi Eboraci gubernator erit, quamquam factionis Democraticae.
Ioannes Tayler
Ioannes Tayler (natus Urbe Novo Eboraco die 4 Iulii 1742; mortuus in Albany die 19 Martii 1829), mercator, fuit politicorum peritus  Americanus factionis Democraticae Republicanae, qui inter alia anno 1817  Novi Eboraci gubernator fuit.
Ruben Fenton
Ruben Eaton Fenton (Anglice Reuben Eaton Fenton, natus in Carroll die 4 Iulii 1819; Iacobopoli mortuus die 25 Augusti 1885), iuris consultus, fuit politicorum peritus Americanus factionis Republicanae, qui inter alia ab anno 1865 usque ad annum 1869   Novi Eboraci gubernator et sive in Camera Repraesentantum Civitatum Foederatarum populi sive postea  in senatu Novi Eboraci legatus fuit.
Unforgiven
Unforgiven ('Non ignotum') est pellicula a Clint Eastwood anno 1992 ducta et edita. Homines docti Americani Pellicularum Instituti hanc pelliculam inter Centum celeberrimas enumerant. Inter histriones sunt:
Osnagum
Osnagum (alia nomina: Osnacum, Osenagum ; olim fortasse: Os Lacus) (Italiane: Osnago) est oppidum Italiae et municipium, circiter 4 850 incolarum, in Regione Langobardia et in Provincia Leucensi situm. Incolae Osenagenses appellantur.
Mutiny on the Bounty (pellicula 1935)
Mutiny on the Bounty est clara pellicula anno 1935 edita. Homines docti Americani Pellicularum Instituti hanc pelliculam inter Centum celeberrimas enumerant. Inter histriones sunt:
Rabi (princeps Siamensis)
Rabi Badhanasakdi (รพีพัฒนศักดิ์; natus die 21 Octobris 1874; mortuus die 7 Augusti 1920) fuit princeps Siamensis, filius regis Chulalongkorn e chao chom Talub genitus. Fuit alumnus Aedis Christi Oxoniensis, ubi iurisprudentiae studuit; postea fuit minister rerum iuridicarum patriae. Quattuor uxores accepit et ex eis nonnullos liberos genuit, inter quos Javalit quam princeps Chakrabongse amavit.
Purachatra (princeps Siamensis)
Purachatra Jayakara (บุรฉัตรไชยากร; natus die 23 Ianuarii 1882; mortuus die 14 Septembris 1936) fuit princeps Siamensis, filius regis Chulalongkorn e chao chom Ward genitus. Fuit alumnus scholae Harrovianae et universitatis Cantabrigiensis.
Ioannes Alsop King
Ioannes Alsop King (Urbe Novo Eboraco natus die 3 Ianuarii 1788; mortuus in Queens County die 7 Iulii 1867), fuit politicorum peritus Americanus factionis Republicanae, qui inter alia ab anno 1857 usque ad annum 1858  Novi Eboraci gubernator fuit. Praeterea King in Camera Repraesentantum Civitatum Foederatarum populi legatus fuit.
Edwin Denison Morgan
Edwin Denison Morgan (natus Vasingtoniae in Massachusetta die 8 Februarii 1811; Urbe Novo Eboraco mortuus die 14 Februarii 1883),, fuit politicorum peritus  Americanus factionis Republicanae, qui inter alia ab anno 1859 usque ad annum 1862   Novi Eboraci gubernator et postea in Civitatum Foederatarum  senatu Novi Eboraci legatus fuit.
Mercatus (oeconomia)
Mercatus est conventus hominum ad omnes negotiationes libere publiceque agendas, sicut venditiones, emptiones, auctiones, cambiationes, et alia transactiones commerciales, ubi mercimonia aut apparitiones pro pecunia traduntur. Leges universales quibus mercatus funguntur scientia catallatica investigat. Emporium dicitur locus mercatorius centralisque. Macellum ubi carnes, piscatus, et holera venum dantur.
Si omnes mercatus mundi coalescunt, hoc Forum mundi universi nominatur.
Yugala (princeps Siamensis)
Yugala Digambara (ยุคลฑิฆัมพร; natus die 17 Martii 1883; mortuus die 8 Aprilis 1932) fuit princeps Siamensis, filius regis Chulalongkorn e principissa Sai genitus. Fuit alumnus scholae Harrovianae et collegii Trinitatis universitatis Cantabrigiensis. In regno reditus fuit vicerex regionis meridionalis et postea (regnante Prajadhipok) minister rerum internarum.
Vincentius Nichols
Vincentius Gerardus Nichols (natus die 8 Novembris 1945 in Crosby, Regnum Unitum) archiepiscopus Catholicus est. Die 3 Aprilis 2009 papa Benedictus XVI eum archiepiscopum Vestmonasteriensem et ergo Angliae et Cambriae primatem creavit. Papa Franciscus die 22 Februarii 2014 Nichols cardinalem creavit.
Vermaportum
Vermaportum (vulgo Vermaport) machinae nomen est. Societas germanica nomine Darrott Vermaportum machinata est, quae chiromaxia (fercula tabernaria) inter contignationes in taberna portat. Vermaporta iuxta scalis mechanicis esse solet.
Linei mons
Linei mons (Italiane: Monte Legnone) est monsAlpium, 2.609 m altus. Situs in Provincia Leucensi et Provincia Sundriensis est.
Zeuxine oblonga
Zeuxine oblonga  (anno 1920 descripta) est deciduus subfamiliae Orchidoidearum orchidacea terrestris, in Australia septentrionali endemica.
Morgan Lewis
Morgan Lewis (Urbe Novo Eboraco natus familia oriunda e Cambria die 16 Octobris 1754; ibidem mortuus die 7 Aprilis 1844), iuris consultus et miles, fuit politicorum peritus  Americanus factionis Democraticae Republicanae, qui inter alia ab anno 1804 usque ad annum 1807  Novi Eboraci gubernator fuit.
Ioseph Christophorus Yates
Ioseph Christophorus Yates (natus in  Schenectady die 9 Novembris 1768; ibidem mortuus die 17 Martii 1837), causidicus, fuit politicorum peritus Americanus factionis Democratica Republicana, qui inter alia ab anno 1823 usque ad annum 1824  Novi Eboraci gubernator fuit.
Nathaniel Pitcher
Nathaniel Pitcher (natus in  Litchfield, Connecticuta die 30 Novembris 1777; mortuus in Hudson Falls die 25 Martii 1836), causidicus, fuit politicorum peritus Americanus factionis Democraticae Republicanae, qui inter alia anno 1828 Novi Eboraci gubernator fuit. Praeterea Pitcher in Camera Repraesentantum Civitatum Foederatarum populi legatus fuit.
Ioannes Young
Ioannes Young (natus in Chelsea Montis Viridis die 12 Iunii 1802; in urbe Novo Eboraco mortuus die 23 Aprilis 1852), causidicus, fuit rerum politicarum peritus Americanus factionis Whig, qui inter alia ab anno 1847 usque ad annum 1848  Novi Eboraci gubernator fuit. Praeterea Young in Camera Repraesentantum Civitatum Foederatarum populi legatus fuit.
DeWitt Clinton
DeWitt Clinton (natus Little Britain in vico die 2 Martii 1769; mortuus Albaniae Novi Eboraci die 11 Februarii 1828), Georgii Clinton Novi Eboraci gubernatoris nepos, fuit ipse politicorum peritus Americanus factionis Democraticae Republicanae, qui Urbis Novi Eboraci praefectus ac bis, ab anno 1817 ad annum 1822 et iterum ab anno 1825 ad annum 1828 Novi Eboraci gubernator fuit. Praeterea in senatu Novi Eboraci legatus fuit.
Olympionices
Ŏlympĭŏnīcēs (-ae, m.; sed hodie et f.) (Graece: Ὀλυμπιονίκης) est qui inter Ludos Olympicos certamen quoddam vicit.
Zeuxine exilis
Zeuxine exilis est terrestris subfamiliae Orchidoideae orchidacea, quae in Insula Christi Natalis (Australia), territorio Australiae in Oceano Indico septentrio-orientali, endemica est.
Historia
Haec orchidacea ab Henrico Ridley, primo Horti Botanici Singapurae directore, Octobri 1904 primum conlecta et descripta est; rite autem in tabulis scientificis non divulgata est. In tertio "Management Plan" Reservationis Nationalis Insulae Christi Natalis (2002), habita est fortasse exstincta. Deinde, anno 2009, iterum inventa et conlecta est a Petro Green, biologo invisenti.
Lorda
Lorda  (Francogallice: Lourdes, Occitanice Lorda) est urbs Francica 14'615 incolarum (anno 2014) et Virginis Mariae sanctuarium toto orbe notum praefecturae Pyrenaei Superioris in regione Meridiano et Pyrenaeis (a die 1 Ianuarii 2016 Occitania Ruscinone Meridiano et Pyrenaeis).
Historia
Die 11 Februarii 1858, Virgo Maria ad Bernardictam Soubirous in caverna Massabiella appellata apparuit. Anno 1864, statua Sanctae Mariae ibi aedificata est.
Dordonia (praefectura Franciae)
Dordonia (Francogallice: Dordogne; Occitane: Dordonha) est praefectura regionis Novae Aquitaniae Franciae. Caput praefecturae est urbs Petrocorium.
Evaldus Bucher
Evaldus (Theod.: Ewald) Bucher (natus 19 Iulii 1914 Sumelocennae, mortuus 31 Octobris 1991 oppido Mutlangen) vir publicus Germaniae et sodalis FDP/DVP factionis et postea CDU erat.
Iuventus et munus
Postquam maturitatem anno 1933 adeptus est, Bucher Tubingae et Monachii iurisprudentiae studebat. Anno 1937 primam, 1941 secundam probationem accepit et eodem anno etiam doctor promotus est. Annis 1941 - 1944 miles Belli Orbis Terrarum II conscriptus est. Annis 1945 - 1953 iurisconsultus Gamundiae laboravit. Post cursum honorum finitum ab anno 1967 ad usque mortem foederibus aedificiorum et domiciliorum aedificandorum laboravit.
Zeuxine polygonoides
Zeuxine polygonoides est terrestris subfamiliae Orchidoidearum genus orchidacearum, quod in Nova Guinea, Nova Caledonia, Insulis Salomonis, et septentrio-orientali Terra Reginae Australiae habitat.
Petrocorium
Petrocorium sive Vĕsunna, (Francogallice Périgueux, graece Ουέσουνα ,) est urbs Francica et praefecturae Duranii caput in regione Aquitania. Aevo Romano urbs capitalis fuit civitatis Petrocoriorum.
Enos Thompson Throop
Enos Thompson Throop (natus in Johnstown, Novum Eboracum die 5 Martii 1784; mortuus in Auburn, Novum Eboracum die 31 Decembris 1874), causidicus, fuit politicorum peritus Americanus factionis Democraticae, qui inter alia anno 1829 usque ad annum 1832 Novi Eboraci gubernator fuit. Praeterea Throop in Camera Repraesentantum Civitatum Foederatarum populi legatus fuit.
Javalit (principissa Siamensis)
Javalit (ชวลิต; nata die 11 Februarii 1904; mortua Lutetiae die 18 Iunii 1932) fuit principissa Siamensis, filia principis Rabi et ex ea re neptis regis Chulalongkorn. Anno circiter 1918, uxore absente, princeps Chakrabongse (eiusdem regis filius) amare coepit Javalit, annoque insequente ab uxore se separavit; sed obiit subito, influentia Hispanica et pneumonia affectus, anno 1920 dum ille cum filio et amasia Singapuram petiverunt. Eo mortuo Javalit in matrimonium duxit princeps Samanlaksana Kitiyakara, qui et ille fuit nepos regis Chulalongkorn.
Otium
Otium est tempus quo homines se fruuntur, edunt, ludunt, quiescunt, et ut periegetes ubique libere commeant, quod limitatione temporis laboris potest. Contrarium otio dicitur negotium. Internationalis iurum humanorum lex otium ut ius laborandi, partem iurum humanorum admissit.
Studium otii est disciplina academica quae ad investigationem et enodationem otii pertinet.
Negotium
Negotia operantur homines operarii singuli aut consociati in societatibus vel collegiis. Conductor dicitur negotiator qui negotium suscipit vel elaborat.
Venditio complectitur et negotiationes mercatorum magnariorum, qui mercimonia institoribus vendunt, et negotiationes institorum, qui vendunt emptoribus, consumptoribus (qui consumant).
Ioannes Lockius
Ioannes Lockius (natus in vico Wrington Angliae die 29 Augusti 1632; Londinii mortuus die 28 Octobris 1704) fuit philosophus Anglicus, praecipueque princeps inter empiricos sapientes Britannicos, immo vero ipse pater empirismi et sensualismi fuse habetur.
Quercus Mambre
Quercus Mambre est quercus, iuxta quam Abrahamo Deus apparuit, secundum librum Geneseos. Quercus est speciei Quercus coccifera. In Hebron stat in monasterio Russico Sanctae Trinitatis. In icone Trinitatis Zyrianicae picta est.
Ioannes Lockius
De vita
Ioannes Lockius adulescentiam in perniciosis turbidisque vixit temporibus Belli Civilis Anglici ac regis Caroli I capitis publicae amputationis. Iuvenis Londinii apud scholam Westmonasteriensem educatus, se totum in litteras et medicinam in Aede Christi universitatis Oxoniensis abdidit, et tricensimum et quintum annum agens ad publicam rem vehementer accessit cum nobili patrono Antonio Ashley (comite Shaftesbury futuro). Franciam nihilominus anno 1676 petivit: ibi usque in 1679 degebat. Lutetiae et Montepessulano habitavet; bis per regiones meridianas iter fecit observationesque de agricultura et oeconomia ad Shaftesbury dicavit. Quo anno 1682 damnato de proditione contra Carolum II regem, ipse Lockius mox inculpatus est. Ambo igitur in Angliam fugere coacti sunt, quam ob rem, Shaftesbury in Nederlandia anno insequenti mortuo, Lockius prudentius in idem regnum voluntarium consciscere exsilium esse putavit, ubi usque in annum 1688 moravit. Ipso anno impigre fecit ut Gulielmus de Orania expeditionem contra Iacobum II susciperet, quae mense Novembri anno 1688 evenit. In Angliam philosophus revertit, et a reditu suo usque ad mortem magnam operam et laboriosam scientiae et modo philosophandi scribendique maxime tribuit. Animam aegrotus domi suae emisit, septuaginta duos annos natus.
De ideis et de cogitatu
Lockius, pater Empirismi, "ideas" (notiones) originem trahere primam tantum ab experientia putabat, id est ab inertia mentis erga verum. Quod veritas esse interior (videlicet ad intellectum pertinens) potest aut exterior (pertinens ad naturalia et tactilia omnia), "ideae" igitur ab his proventae modibus veritatis esse possunt aut ideae sensus, quotienscumque ab experientia exteriori perveniunt aut ideae meditationis si ab animi sensibus orientur. Ambo tamen haec idearum genera ad simplices illas attinent. Mens autem non tantum iners sed simplices ideas componere inter sese atque coniungere quit creando idearum multitudinem compositarum infinitam. Ista in multitudine inveniri possunt tria genera primaria:
Sensus scientiae est tribus modibus habitus quoniam experientia tantum ipsi sensui adfert cognoscibilia. Est mens, nec experientia, quae concordiam aut idearum oppositionem inter se intellegit, immo proximae scitu. Hic sciendi modus certissimus atque firmissimus ad hominem est vocatusque perspicuus. Tamen interdum modus sciendi esse demonstrativus potest, id est isti necesse est quasdam intermedias ideas probationes vocatas invenire veritatis, aut potius modi sciendi perspicui ostentandi gratia.
Est autem scientia quaedam certa tribus ordinibus dividua:
Mare Cognitum
Mare Cognitum (10,0° S; 23,1° Occ; diam. 376 km) est mare lunare. Anno 1964 ita nuncupatum est. Astronaves nonnullae ad hanc regionem advenerunt, scilicet Ranger 7, Surveyor 3, Apollo 12.
Raiders of the Lost Ark
Raiders of the Lost Ark (scilicet "Arcae perditae quaesitores") est clara pellicula a Stephano Spielberg moderatore cinematographico Americano anno 1981 docta et edita, a Georgio Lucas producta. Homines docti Americani Pellicularum Instituti hanc pelliculam inter centum celeberrimas enumerant. Inter histriones sunt
Rhenus superior
Rhenus superior (Francogallice Haut-Rhin) est praefectura regionis Magni Orientis (olim usque ad 2015ː Alsatiae) in Francia. Caput praefecturae est urbs Colmaria. Die 1 Ianuarii 2021 consilium Rheni Superioris ab incolis electum (Conseil départemental) cum consilio Rheni Inferioris in unum coaluit ut simul Communitas Europaea Alsatiae fierent quae Argentorati sedem habet. Econtra praefectus Rheni Superioris a Republica Francica designatus Colmariae manet. Iam anno 2013 die 7 Aprilis duae praefecturae coniungendae ad electores per plebiscitum relatae fuerant, qui tum propositionem repulerunt. Postquam vero regio Magnus Oriens anno 2016 creata nomen Alsaticum in maiore regione oblitteravit, Alsatii sententiam mutaverunt.
Romania (discretiva)
Romania (-ae f.) haec dissimilia significat:
Girumna (praefectura Franciae)
Girumna (Francogallice Gironde; Occitane: Gironda) est praefectura regionis Aquitaniae Franciae, nomen ab estuario Girundia vel Gerunna sumens. Caput praefecturae est urbs Burdigala.
Communia
Burdigala
Aulus Atilius A.f. Calatinus
Aulus Atilius Calatinus (natus Calatiae saeculo 4 aut 3 a.C.n., mortuus inter annos 246 et 216 a.C.n.) vir publicus Romanus fuit.
Cursus honorum
Anno 258 a.C.n. primo consul electus (una cum Gaio Sulpicio Q.f. Paterculo) Siciliam provinciam suscepit et paucis navibus magnam Poenorum classem superavit: sed postea cum temere exercitum in vallem iniquam duxisset, ab hostibus circumventus est. Romanos eximia virtus Calpurnii tribuni militum servavit. Is enim ad consulem accessit eique: "Censeo, inquit, jubeas milites quadringentos ire ad hanc rupem inter medios hostes editam atque asperam, eamque occupare. Futurum enim profecto est ut hostes properent ad occursandum nostris militibus, atque ita circa eam rupem atrox pugna fiat: at tu interea tempus habebis exercitus ex loco infesto educendi. Alia nisi haec salutis via nulla est." Respondit consul: "Fidum quidem et providum hoc consilium videtur; sed quisnam erit qui ducat quadringentos illos milites ad eum locum?" - "Si alium, inquit Calpurnius, neminem reperis, me ad hoc consilium perficiendum uti potes. Ego hanc tibi et reipublicae animam do."
Consul tribuno gratias egit et quadringentos milites dedit. Quos Calpurnius admonens quem in locum deduceret, et quo consilio: "Moriamur, inquit, commilitones, et morte nostra eripiamus ex obsidione circumventas legiones." Omnes nulla spe evadendi, sed amore laudis accensi proficiscuntur. Mirati sunt primo hostes eam militum manum ad se venire. Deinde ubi cognitum est eos ad illam rupem obtinendam iter intendere, adversus illos arma verterunt. Romani repugnant: fit proelium diu anceps. Tandem superat multitudo: quadringenti omnes perfossi gladiis aut missilibus operti cadunt. Consul interim, dum ea pugna fit, se in loca edita et tuta subducit.
Virtuti par fuit Calpurnii fortuna: nam ita evenit ut, cum multis locis saucius factus esset, nullum tamen in capite vulnus acciperet. Inter mortuos multis confossus vulneribus, sed adhuc spirans inventus est: convaluit, saepeque postea operam reipublicae strenuam navavit. Ei merces egregii facinoris data est corona graminea, qua nulla nobilior corona fuit in praemium virtutis belliciae apud populum terrarum principem, et quae ab universo exercitu servato decerni solebat.
Melchior Hofmann
Melchior Hofmann, etiam: Hoffmann, Hofman, Hoffman (natus circa annum 1500 in Hallae Suevicae – mortuus est anno 1543 Argentorati) fuit inter duces Anabaptistarum.
Landae (praefectura Franciae)
Landae sive ager Syrticus, Francogallice Landes, est praefectura regionis Aquitaniae Franciae. Caput praefecturae est urbs Martianum.
Sanctus Ioannes (discretiva)
Multi Sancti nomine Ioannis (Iohannis) vocantur. Inter eos, praecipui sunt:
Cf. urbium nomina:
Martianum
Martianum (Francogallice Mont-de-Marsan) est urbs Franciae circiter 30000 incolarum (anno 2008) et caput praefecturae Landarum in Franciae occidentalis regione Aquitania.
Basilius Hume
Basilius Hume (natus George Haliburton Hume die 2 Martii 1923 Novi Castelli in comitatu Tina et Viuro, Britanniarum Regnum; Londonii die 17 Iunii 1999 mortuus), abbas Benedictinus cardinalis Ecclesiae Catholicae Romanae, fuit ab anno 1979 usque ad annum 1999 nonus archiepiscopus Vestmonasterii (Archidioecesis Vestmonasteriensis) et de ecclesiae Romanae primas Angliae et Cambriae.
Samuel Philippus Huntington
Samuel Philippus Huntington (natus die 18 Aprilis 1927 in Urbe Novo Eboraco - mortuus est die 24 Decembris 2008 in Martha’s Vineyard, Massachusetta fuit rerum politicarum studiosus Americanus.
Titus Statilius Crito
Titus Statilius Crito fuit medicus Imperialis saeculo II ineunte, imperatore Traiano, et auctor operis celeberrimi de cosmeticis. Galenus saepe Critonem citat et res quae in opere Critonis continentur enumerat. Crito etiam de simplicibus medicamentis scripsit. Nomen a Martiale usurpatur in epigrammate de puella Phlogide "ulcum" habente quem et Crito sanare non posset.
Censetur eundem Critonem, quippe qui cum Traiano in Daciam profectus esset, auctorem fuisse operis Getica de bello Dacico.
Tabula (discretiva)
Tabula est segmuntum materiae arboris. Hinc ortae sunt sententiae sequentes:
Chakrabongse (princeps Siamensis)
In matrimonium Catharinam Ioannis f. Desnitskaia duxit Constantinopoli anno 1906; ex ea genuit filium principem Chula Chakrabongse (scilicet "Chakrabongse minor"; die 28 Martii 1908 natum). Sed anno circiter 1918, uxore in Iaponia et Canada profecta, Chakrabongse amare incepit principissam Javalit, patrui Rabi filiam. Quo cognito uxor in Thailandiam redita divortium petivit et mense Octobri anni 1919 assecuta est; unde contentio magna familiae Chakri oritur, fratre Vajiravudh et matre Saowabha divortium obstruentibus, ille matrimonium cum Javalit vetante, hac hortante. Saowabha eodem anno mortua est; anno insequente Chakrabongse ipse, Singapuram cum filio et amasia iter faciens, ob influentiam Hispanicam pneumoniamque obiit.
Apparatio
thumb|right|Ministra [[cauponae mandatum clientis accipit.]] Apparatio est negotiatio ubi opera vel exsecutio cara clientibus pro pecunia datur. Apparatio vulgo ut tertius sector industriae vel oeconomiae numeratur. Alii duo sectores sunt mercium extractio (primus sector), quae agricultura, metallum, et piscationem complectit, et rerum fabricatio (alter sector). Interdum sunt qui informationis distributio in quarto sectore numerant, sed saepius inter apparitiones professionales numerantur.
Apparationes vulgo dividuntur in:
Getica (Crito)
Getica fuit opus Critonis alicuius, hodie fere omnino deperditum sed quinquies a Suda citatum, de Getis et de profectione bellica Caesaris (scilicet Traiani). Sunt qui censent hoc opus a Critone medico scriptum esse, quippe qui belli Dacici particeps fuerit. In eodem opere, ut videtur, enumeratio factus est praediorum in hoc bello captorum, a Ioanne Lydo citata (nomine aut "Crito" aut "Acrito"; sine titulo operis).
Gulielmus Roper
Gulielmus Roper (natus anno 1496 – mortuus anno 1578), qui uxorem Margaritam duxerat, filiam Thomae More, biographiam socri scripsit. Quamquam Catholicus multa munera regina Elisabeth I regnante explevit.
Oldus et Garumna
Olda vel Oldus et Garumna, Francogallice Lot-et-Garonne, Occitanice Òlt e Garona) est praefectura regionis Aquitaniae Franciae. Caput praefecturae est urbs Aginnum.
De viris illustribus urbis Romae
De viris illustribus urbis Romae liber anno 1779 ab abbate Lhomond Parisiis editus, qui Romanorum maximorum historiam narrat, a primo rege Romulo usque ad principem Augustum.
Cum ius divulgandi vetustatis causa iam dudum non invaluerit, et in "dominio publico" sit, multis paginis telicis textus in promptu est, et libenter adhiberi potest ad scitu digna Latine proferenda.
Paulus Teleki
Paulus Comes Teleki de Szék, vulgo plene Dr. gróf Széki Teleki Pál (nobili loco natus die 1 Novembris 1879  Budapestinum – ibidem sibi mors mortem conscivit die 3 Aprilis 1941) fuit scientiae doctus, vir publicus et primus minister Hungaricus.
Pyrenaei Atlantici
Pyrenaei Atlantici (Francice Pyrénées-Atlantiques), olim Pyrenaei inferiores, est praefectura regionis Aquitaniae Franciae. Caput praefecturae est urbs Palum.
Amazones
Amazones (Graece ) in mythologia Graeca sunt populus mulierum bellatricium.
Definitio a Forcellini Lexico Totius Latinitatis excerpta
Aegidius Forcellini sic Amazones describit: " fuere feminae bellicosissimae, quae Sarmatiam ad Tanaim fluvium primum incoluerunt, deinde in Cappadocia ad Thermodontem consederunt. Earum arma erant arcus cum sagittis, securis, hasta, et pelta lunata. Dictae sunt Amazones, quasi sine mamma, ab α (a) priv. et μαζός (mazos), mamma. Mos enim fuit Amazonibus, interfectis maribus, quos genuissent, servare feminas, earumque infantium mammas dextras inurere, ne impedimento essent ad pugnam conserendam, et ne sagittarum jactus impediretur. At in omnibus, quae adhuc exstant, antiquis anaglyphis videre est passim Amazones utraque mamma praeditas, quia fortasse sculptores, quod visu ingratum foedumque foret, repraesentare nolurint. (...) Origo, regnum, et res gestae Amazonum a Iustino disertissime descripta sunt. Curtius etiam ubi de Thalestri ultima earum regina verba facit, Amazonum cultus et mores breviter persequitur".
Nomina Amazonum
Inter Amazones enumerantur:
Artes
Pugna Amazonum Bello Troiano multis a pictoribus demonstrata est, inter alios ab Anselmo Feuerbach, qui bis (1869 et 1873) "Amazonomachiam" pinxit, et a Petro Paulo Rubens, qui anno 1615 picturam ominis eiusdem fecit.
Salve Regina
Salve Regina est Mariae Virginis prex. Haec oratio, quam multi compositores in musica ornaverunt, ut putatur, ab Hermanno Contracto scripta est. Verba huius orationis, addito versiculo, haec sunt:
Antonius Bourdelle
Antonius Bourdelle accurate  Aemilius Antonius Bourdelle (natus die 30 Octobris 1861 in Monte Albano in praefectura Tarne et Garumna – mortuus est die 1 Octobris 1929 in Le Vésinet in praefectura Evelinis), discipulus Augusti Rodin, fuit sculptor Francicus.
Et Legionem Honoris accepit anno 1924.
Butania
Butania (Butanice: འབྲུག་ཡུལ་ Druk Yul 'Pagus Draconis'), publice Regnum Butaniae, est civitas sui iuris sine litore in Asia Meridiana, in Himalaiensi iugo et inter Indiam meridie et Sinas (Regionem Autonomam Tibetanam) in septentrione sita (finium inclusio: 470 km). Superficies Butaniae 46 500 km² et circiter 300 km in maximam longitudinem ab oriente ad occidentem, et 170 km a septemtrione ad meridiem est. Caput Butaniae est Thimphu.
Nomen
Nomen civitatis འབྲུག་ཡུལ་ (transcriptum Brug-yuk aut crebrius Druk-yul) 'terram draconis' significat. Etiam འབྲུག་ཙན་དན་ (Druk tsendhen transcriptum), 'terram draconis tonitri' significans, nuncupatur quia tonitrus aut fulguris sonus velut draconum murmura interpretitur. Butania forma, qua Europa utitur, a Sanscritico vocabulo °Bhoṭānka-  'Tibetum extremum' significanti derivatur. Haec ultima natio quidem Tibetane བོད་ (transcriptum Bod, Bhöd sive Bhö) nuncupatur.
Historia
Natio numerosas invasiones a saeculo XI ad XVI, praesertim a Tibetanis et Mongolis factas passa est.
Theocratia Buddhistica in Butania ineunte saeculo XVII statuta est. Area, historice prope Tibetum in septentrione, sub Britannico dominio Indiae per saeculum XIX posita est et protectoratus statutus anno 1910 est. Britanni internationales rationes curaverunt sed se ab intestinis rebus abstinuere.
Praesens monarchia, anno 1907 statuta, morem adoptavit ut emigrare non autochthones faceret. Cuius resultatio circiter 100 000 Nepaliensium et Indorum exodus versus finitimas nationes fuit.
Civilitas
Bhutaniae proprietatum una sua felicitatis persecutio per Felicitatis Nationalis Grossae meliorationem est. Ubi pleraeque gubernationes in PDG valore fundantur ut civium divitiarum gradum metiantur, Butania eum pro Felicitate Nationali Grossa substituit ut incolarum felicitatis gradum metiatur. Hic index fundatur in dimensionibus quattuor, firmae evolutionis columnis, quae sunt:
Anno 1972 instaurata, Felicitas Nationalis Grossa paulatim iter in communitate internationali facit. Sic, internationalis congressio de prosperitatis definitione locum in Universitate Sancti Francisci Xaverii in Canada habuit. De 400 hominum ex amplius decem nationibus venientium, amplius triginta Bhutanienses erant, computatis inter se magistris, monachis, politicis ducibus.